Ettepanek: NÕUKOGU OTSUS Euroopa Liidu seisukoha kohta EL-Tšiili assotsiatsioonikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu XII lisaga, kus on loetletud Tšiili üksused, mis teostavad hankeid kooskõlas IV osa IV jaotisega (Riigihanked) /* COM/2013/0942 final - 2013/0450 (NLE) */





SELETUSKIRI 1. ETTEPANEKU TAUST 18. novembril 2002. aastal kirjutati alla assotsiatsioonlepingule ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel („assotsiatsioonileping”). Assotsiatsioonilepingu XII lisas on esitatud riigihangete eest vastutavate Tšiili avaliku sektori üksuste loetelu. Tšiili Vabariik teeb ettepaneku XII lisa muuta. Tehakse ettepanek lihtsustada 1.A-liites iga ministeeriumi all loetletud avaliku sektori üksuste loetelu ja asendada see üldklausliga, et tagada kõikide loetletud ministeeriumite allasutuste hõlmavus. Lisaks teevad Tšiili asutused ettepaneku lisada üldklausel kõikide 2.A-liites nimetatud keskvalitusele alluvate üksuste (omavalitsused) kohta. Soovitud parandus kõrvaldab vajaduse edaspidi lisa muuta, kui üksused peaksid muutuma (st juhul kui tekivad täiendavad seotud teenistused, piirkonnad, provintsid või kommuunid, kui need ühinevad või kaovad). Kuna Tšiili IV osa IV jaotise (riigihanked) kohane hõlmavus ei muutu, leiab Euroopa Komisjon, et tegu on puhtvormilise muudatusega ning assotsiatsioonilepingu artikli 159 lõike 2 kohaseid kompenseerivaid täpsustusi ei ole vaja teha. Muudatusega lepingu struktuur hoopis paraneb. XII lisa 1.B- ja 2.B-liiteid, kus viidatakse kõikide teiste keskvalitsuse ja keskvalitsusele alluvate mittetööstusliku ja mittetulundusliku iseloomuga üksuste hõlmavusele, ei muudeta. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ei ole asjakohane, kuna ettepanek, millega vormiliselt muudetakse XII lisa, ei muuda reguleerimisala. 3. ETTEPANEKU ÕIGUSLIK KÜLG Nõukogul palutakse vastu võtta Euroopa Liidu seisukoht Euroopa Liidu ja Tšiili assotsiatsioonikomitee otsuse eelnõu kohta, millega muudetakse Tšiili üksuste loetelu, kes teostavad riigihankeid vastavalt assotsiatsioonilepingu riigihankeid käsitleva jaotisele. Assotsiatsioonilepingu artiklis 159 on ette nähtud võimalus muuta riigihankeid käsitlevast jaotisest tulenevat hõlmavust ning sama artikli lõike 3 kohaselt on assotsiatsioonikomitee volitatud oma otsusega XII lisa muutma. Ettepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. 4. MÕJU EELARVELE Ettepanek ei mõjuta Euroopa Liidu eelarvet. 2013/0450 (NLE) Ettepanek: NÕUKOGU OTSUS Euroopa Liidu seisukoha kohta EL-Tšiili assotsiatsioonikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu XII lisaga, kus on loetletud Tšiili üksused, mis teostavad hankeid kooskõlas IV osa IV jaotisega (Riigihanked) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) 18. novembril 2002. aastal kirjutati alla assotsiatsioonilepingule ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel[1] („assotsiatsioonileping”). (2) Assotsiatsioonilepingu XII lisas on esitatud loetelu Tšiili Vabariigi üksustest, mis teostavad riigihankeid kooskõlas assotsiatsioonilepingu IV osa IV jaotisega (riigihanked). (3) Tšiili Vabariik teavitas 10. veebruaril 2012. aastal Euroopa Liitu kavatsusest muuta XII lisa (täiendav teave edastati 18. oktoobril 2012). Pärast teavitamist ja vastavalt assotsiatsioonilepingu artikli 159 lõikele 2 on pooled leidnud, et on asjakohane, et assotsiatsioonikomitee teeb otsuse muuta asjaomaseid lisasid eesmärgiga kajastada Tšiili Vabariigi edastatud muudatust. (4) Muudatus hõlmab a) XII lisa 1.A-liites iga ministeeriumi all loetletud avaliku sektori asutuste loetelu lihtsustamist, asendades selle üldklausliga, et kõik loetletud ministeeriumite allasutused oleks hõlmatud, ja b) üldklausli lisamist kõikide 2.A-liites nimetatud keskvalitsusele alluvate üksuste kohta. (5) Seisukoht, mille liit võtab Euroopa Liidu ja Tšiili Vabariigi assotsiatsioonikomitees, peaks põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht assotsiatsioonikomitees seoses muudatustega XII lisas, kus on loetletud Tšiili üksused, mis teostavad riigihankeid vastavalt IV osa IV jaotisele (Riigihanked), põhineb nimetatud komitee otsuse eelnõul, mis on lisatud käesolevale otsusele. Artikkel 2 Koostöökomitee otsus avaldatakse pärast vastuvõtmist Euroopa Liidu Teatajas. Artikkel 3 Käesolev otsus jõustub selle vastuvõtmise päeval. Brüssel, Nõukogu nimel eesistuja FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS: Ettepanek: Nõukogu otsus seisukoha kohta, mille Euroopa Liit võtab Euroopa Liidu ja Tšiili assotsiatsioonikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu XII lisaga, kus on loetletud Tšiili üksused, mis teostavad riigihankeid vastavalt IV osa IV jaotisele (Riigihanked). 2. EELARVEREAD: Peatükk ja artikkel Kõnealuseks aastaks eelarves ettenähtud summa: 3. FINANTSMÕJU: X Ettepanekul puudub finantsmõju ¨Ettepanekul puudub finantsmõju kuludele, kuid sellel on finantsmõju tuludele – mõju tuludele on järgmine: (miljonites eurodes ühe kümnendkoha täpsusega) Eelarverida || Tulud[2] || aastane periood, alates pp/kk/aaaa || [aasta n] Artikkel 120 || Mõju omavahenditele || || Olukord pärast meetme rakendamist || [n+1] || [n+2] || [n+3] || [n+4] || [n+5] || || || || || [1] ELT L 352, 30.12.2002, lk 3. [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.